Købsadfærds-detektiven
Til hver case skal I finde:
Pain – Hvilket problem eller hvilken frustration oplever kunden?
Behov – Hvilket behov forsøger kunden at få dækket?
Maslows behovspyramide – Hvilket niveau passer bedst?
Købstype – Impulskøb, vanekøb, overvejelseskøb?
Købemotiv – Funktionelt eller socialt motiv?

Case 1 – De dyre sneakers
Jonas har længe ønsket sig et par Nike-sneakers til 1.400 kr. Hans gamle sko fejler egentlig ikke noget, men han synes, de ser kedelige ud. Flere af hans venner har fået de nye sneakers, og Jonas vil gerne have dem, når de hænger ud sammen. Da butikken har 20 % rabat i weekenden, køber han dem med det samme.
Case 2 – Den nye iPhone
Sofie har en to år gammel mobil, som stadig fungerer fint. Hun ser en reklame for den nyeste iPhone og bliver især interesseret i kameraet og det nye design. Hun begynder at føle, at hendes egen mobil virker gammel. Hun køber den nye telefon, selvom hendes gamle stadig fungerer.
Case 3 – Energidrikken
Mikkel står i Netto og venter på sine venner. Ved kassen ser han en ny energidrik med et spændende design. Han har egentlig ikke planlagt at købe noget, men tager en med, fordi den kun koster 15 kr.
Case 4 – Fødselsdagsgaven
Alma skal til fødselsdag hos sin bedste veninde. Hun vil gerne finde en gave, der viser, hvor godt hun kender hende. Hun bruger lang tid på at vælge mellem forskellige muligheder og ender med at købe et armbånd, som hun ved, veninden har ønsket sig.




Case 5 – Fitnessabonnementet
William synes, han er blevet dårligere til fodbold og ikke længere har den samme energi som tidligere. En ven fortæller ham om et fitnesscenter, hvor man kan få et billigt abonnement. William melder sig ind, fordi han gerne vil blive stærkere og føle sig bedre tilpas med sig selv.
Case 6 – Den populære jakke
Freja ser flere influencere på Instagram have den samme jakke. Hun synes egentlig, at den er lidt dyr, men hun forestiller sig, hvor fedt det bliver at have den på i skolen. Hun køber jakken, selvom hun allerede har tre jakker derhjemme.
Case 7 – Den ødelagte computer
Oliver bruger sin computer til skolearbejde og gaming. En dag går computeren pludselig i stykker. Han har brug for en ny hurtigt, fordi han har en stor aflevering dagen efter. Han undersøger kun to modeller og vælger den billigste, der kan løse hans problem.
Case 8 – Shampooen
Clara står i Matas og skal købe shampoo. Hun plejer altid at købe det samme mærke, men ser en ny shampoo med teksten “Giver glans og stærkere hår”. Hun tænker, at hendes hår ofte ser tørt ud, og beslutter sig for at prøve den.
Case 9 – Koncertbilletterne
Noahs yndlingsband annoncerer en koncert. Billetterne bliver sat til salg klokken 10, og Noah sidder klar ved computeren. Han har sparet penge op i flere måneder, fordi han virkelig gerne vil opleve koncerten. Han køber to billetter, så han kan tage afsted med sin bedste ven.
Case 10 – Den perfekte morgenmad
Laura har travlt hver morgen og når ofte ikke at spise morgenmad. Hun ser en reklame for en ny proteinbar, som kan spises på farten. Hun køber en pakke, fordi hun håber, at det kan gøre hendes morgener nemmere.
Case 11 – Mærkevaren
Anton skal købe en ny hættetrøje. Han finder en billig model til 250 kr. og en fra et kendt mærke til 800 kr. Han vælger den dyre, fordi han synes, mærket signalerer, at man har god stil og råd til kvalitet.
Case 12 – Black Friday
Emma har kigget på et par høretelefoner i flere uger. På Black Friday ser hun, at de er sat ned fra 1.200 kr. til 700 kr. Hun havde allerede besluttet, at hun ville købe dem, men rabatten får hende til at slå til med det samme.

Case 13 – Den sunde livsstil
Victor er begyndt at gå mere op i sin sundhed. Han følger flere fitnessprofiler på TikTok, som anbefaler bestemte kostprodukter. Han køber et dyrt produkt, fordi han tror, det kan hjælpe ham med at nå sine træningsmål hurtigere.
Case 14 – Gruppepresset
Sarah er sammen med nogle venner på shoppingtur. Vennerne går ind i en dyr tøjbutik og begynder alle at prøve tøj. Sarah finder en bluse, hun egentlig ikke synes er særlig flot. Da hendes venner siger, at den klæder hende, køber hun den alligevel.
Case 15 – Den nye cykel
Emil cykler hver dag i skole. Hans gamle cykel er blevet slidt, kæden falder ofte af, og bremserne virker dårligt. Han beslutter sig for at købe en ny cykel. Han undersøger forskellige modeller, læser anmeldelser og sammenligner priser, før han vælger.

